Klubben hadde brukbar sportslig suksess i årene fram til 1. verdenskrig. Årene i Lancashire Combination var relativt gode. Klubben gjorde det bra i ligaen som besto av en blanding av reservelag fra klubber i The Football League og andre førstelag. I 1906 kom klubben seg for første gang gjennom de kvalifiserende rundene i FA-cupen, og nådde 2. runde, der de tapte for 2.-divisjonslaget Bradford City.